cyanic-selkie/wikianc huggingface dataset:
Acetona peroksīds
Īpašības
Sprāgstot acetona peroksīdam, veidojas acetons un ozons. Šajā procesā izdalās maz siltuma, process lielā mērā ir saistīts ar entropijas palielināšanos, vielai pārejot no cietās fāzes gāzveida fāzē. Aizdedzinot brīvi izbērtu (nenoslēgtu), nesablīvētu acetona peroksīdu, tas parasti strauji sadeg, nevis uzsprāgst.
Mehmeds II
Konstantinopoles iekarošana
Kad Mehmeds II atkal nonāca tronī 1451. gadā, viņš sevi veltīja Osmaņu flotes stiprināšanai un sagatavojās uzbrukumam Konstantinopolei. Cietoksni Anadoluhisarı Bosfora šauruma Āzijas pusē bija uzcēlis viņa vecvectēvs Bajezīds I; Mehmeds Eiropas pusē uzcēla vēl spēcīgāku cietoksni ar nosaukumu Rumelihisarı un tādējādi ieguva pilnīgu kontroli pār jūras šaurumu. Pabeidzis būvēt savus cietokšņus, Mehmeds iekasēja nodevu no kuģiem, kas brauca garām un bija viņu lielgabalu diapazonā. Venēcijas kuģis, kas ignorēja apstāšanās signālus, ar vienu šāvienu tika nogremdēts un visiem izdzīvojušajiem jūrniekiem nocirta galvas, izņemot kapteini, kurš tika uzstādīts kā putnubiedēklis kā brīdinājums citiem jūras šauruma jūrniekiem.
1453. gadā Mehmeds sāka Konstantinopoles aplenkumu ar armiju no 80 000 līdz 200 000 karavīru, artilērijas vilcienu, kurā bija vairāk nekā septiņdesmit lielgabalu, un floti ar 320 kuģiem, no kuriem lielākā daļa bija transporta un kravas kuģi. Pilsētu ieskāva jūra un zeme; flote pie Bosfora ieejas pusmēness formā stiepās no krasta līdz krastam, lai pārtvertu vai atvairītu jebkādu palīdzību Konstantinopolei no jūras. Aprīļa sākumā sākās Konstantinopoles aplenkums. Sākumā pilsētas sienas atvairīja turkus, kaut arī Mehmeda armija izmantoja Orbāna izstrādāto milzīgo lielgabalu. Zelta raga ostu bloķēja ķēde, kuru aizstāvēja divdesmit astoņi karakuģi.
Radamisto
Sižets
Darbība notiek Armēnijā, mūsu ēras 53. gadā. Karalis Tiridats iemīlas sava sievasbrāļa Radamisto sievā Zenobijā un uzsāk karu pret Farasmanu. Viņam palīdz Tigrans, kurš tuvojas Polisēnai. Farasmans ir saņemts gūstā un viņa karaļvalsts ir iekarota, kamēr Radamisto un Zenobija bēg uz galvaspilsētu, kur viņi pārcietīs uzbrukumu, neraugoties uz Farasmanam izteiktajiem dzīvības draudiem. Pēc vairākām maskēšanās reizēm, sagūstīšanām, izbēgšanām, Tiridats ir uzvarēts, tomēr augstsirdīgi no Radamisto puses apžēlots, laimīgs, ka atkal var būt kopā ar savu sievu Zenobiju.
Warcraft III: Reign of Chaos
Ārējās saites
Warcraft ウォークラフト
Grāfiene Dibarī
Mirusi giljotinējot - pēc publiska pēriena nocērtot galvu Konkordijas laukumā Parīzē. Viņas pēdējie vārdi uz ešafota "Encore un moment, monsieur le bourreau, un petit moment" (Vēl mirkli vairāk, bendes kungs, vēl mirklīti) ir visslavenākā viņas frāze.
Mariner 2
Zondi izgatavoja Reaktīvās kustības laboratorija (JPL). Mariner 2 sastāvēja no astoņstūrainas pamatnes (1,04 m pa diagonāli un 0,36 m augstumā). Pie pamatnes bija piestiprināti divi saules bateriju paneļi (izvērstā stāvoklī paneļu pletums bija 5,05 metri). Zondes augstums bija nepilni 3,66 m. Tās starta masa bija 260,8 kg.
Blekbērnas "Rovers"
Blekbērnas futbola klubs "Rovers" (en) ir Anglijas futbola klubs no Blekbērnas pilsētas Lankašīrā.
1992. gadā Blekbērnas "Rovers" izdevās iekļūt jaunizveidotajā Premjerlīgā gadu pēc tam, kad to pārņēma vietējais tēraudrūpnieks Džeks Volkers, kurš par galveno treneri apstiprināja Keniju Dalglišu. Pēc tādu dārgu pirkumu veikšanas kā Alans Šīrers un Kriss Satons, 1995. gadā Blackburn uzvarēja čempionātā. Tomēr titulu ieguvušā komanda ātri tika izjaukta un 1999. gadā izkrita no Premjerlīgas. Pēc diviem gadiem, īsi pēc Volkera nāves, tā atkal atgriezās Premjerlīgā. Četras reizes komanda kvalificējās UEFA kausa izcīņai, vienreiz kā Līgas kausa ieguvēji, divreiz kā Premjerlīgas 6. vietas ieguvēji un vienreiz caur Intertoto kausu.
Kluba moto ir latīņu frāze "Arte et labore", kas nozīmē "ar prasmi un smagu darbu".
1631. gads
1631. bija parastais gads, kas sākās trešdienā.
Sulejova
1146. gadā kņazs Kazimirs II pie pilsētas nodināja klosteri. No 1625. līdz 1637. gadam klostera abats bija Oto Šenkings. Pilsēta cieta no bombardēšanas 1939. gada Polijas kampaņas laikā.
Artūrs Kulda
Viņa jaunākais brālis Edgars arī ir hokejists.
Latvijas izlase
2023. gada februārī Kulda paziņoja, ka noslēdz karjeru Latvijas hokeja izlasē.
Drēzdene
Vēsture
Otrā pasaules kara beigu posmā, no 1945. gada 13. līdz 15. februārim Lielbritānijas gaisa spēki vairākos masveida uzlidojumos iznīcināja pilsētu. Bez pasaules nozīmes kultūras vērtībām gāja bojā tūkstošiem civiliedzīvotāju, kuru precīzs skaits nav zināms, jo pilsēta bija pilna ar bēgļiem (arī latviešu) no austrumiem. Tā kā pilsētā nebija militārās rūpniecības, ir viedoklis (piemēram, no Gintera Grasa puses), ka šo uzlidojumu var uzskatīt par kara noziegumu.
Pēckara gados, VDR laikā, daļa no pilsētas senajām celtnēm tika atjaunota. Arī pēc Vācijas apvienošanās turpinās atjaunošanas darbi. Piemēram, 2004. gadā tika pabeigta Drēzdenes dievmātes katedrāles ārējā atjaunošana, kuras krusta izveidi finansēja Lielbritānija kā simbolisku samierināšanās zīmi.
Ekonomika
Mūsdienās pilsētas ekonomika ir viena no dinamiskākajām Vācijā. Tā balstās uz elektronisko rūpniecību (šeit atrodas kompāniju GlobalFoundries (ASV), Infineon Technologies, ZMDI, Carl Zeiss AG, Plastic Logic (Lielbritānija), X-Fab ražotnes). Citas ekonomikas nozares ir farmaceitiskā rūpniecība (GlaxoSmithKline ražotne), autobūve (pilsētas centrā ir t.s. "Stikla manufaktūra" - Volkswagen autorūpnīca, kurai izejvielas tiek piegādātas ar speciāliem pilsētas tramvajiem), aviorūpniecība (pie lidostas atrodas kompānijas EADS lidmašīnu rūpnīca).
Franks Riberī
Sasniegumi
Marseille
Pāvels Seļivanovs
Biogrāfija
2001. gadā ticis ievēlēts Rīgas domē. Bija arī Rīgas mēra amata kandidāts. Piedalījās 10. Saeimas vēlēšanās no apvienības "Par Labu Latviju" saraksta, taču netika ievēlēts. Netika ievēlēts arī 11. Saeimā (startēja no "Šlesera Reformu partijas LPP/LC" saraksta). Pašlaik ir Rīgas domes Izglītības, jaunatnes, kultūras un sporta departamenta volejbola programmas koordinators un Rīgas Futbola skolas direktora vietnieks.
2017. gada 18. novembrī apbalvots ar Triju Zvaigžņu ordeņa 4. šķiru.
Spā-Frankošampa
Vienas no notikumiem bagātākajām sacīkstēm šajā trasē notika 1998. gadā. Stipra lietus apstākļos pirmajā aplī avarēja lielākā daļa pilotu, turklāt, nevis pa vienam, bet visi reizē. Sacīkstes, protams, tika apstādinātas. Pēc atkārtota starta, sacīkšu vidū Mihaels Šūmahers (sacīkšu tobrīdējais līderis), cenšoties par apli apdzīt Deividu Kulthārdu, ietriecās britu pilota mašīnā un uz trim riteņiem tika līdz boksiem, kur izstājās. Arī Kulthārds sacīkstes beidza pēc šī incidenta. Šūmahers vēlāk boksos uzbruka Kulthārdam ar vārdiem "tu centies mani nogalināt". Negaidīti, tomēr sacīkstēs pirmo uzvaru izcīnīja Jordan komanda. Viņu pilots Deimons Hils spēja novaldīt savu formulu un neiesaistīties incidentos. Ralfs Šūmahers, komandas otrais pilots, finišēja otrais.
Mustafa I
Mustafa I (osmaņu turku valodā: مصطفى اول‎, tr; dzimis 1551/1592. gadā, miris 1639. gada 20. janvārī) bija Osmaņu impērijas sultāns no 1617. līdz 1618. gadam un no 1622. līdz 1623. gadam.
Signe Bāliņa
S. Bāliņa ir absolvējusi Latvijas Valsts universitāti fizikas un matemātikas specialitātē, 2002. gadā ieguvusi ekonomikas doktora grādu (specialitāte — ekonometrija). Pirms izvirzīšanas ministres amatam S. Bāliņa bijusi AS "Datorzinību centrs" valdes priekšsēdētāja, kopš 1991. gada lasījusi lekcijas LU Ekonomikas un vadības fakultātē.
Kopš 2009. gada S. Bāliņa ir Latvijas Informācijas un komunikācijas tehnoloģijas asociācijas (LIKTA) prezidente.
Moriss Žārs
Morisa Žāra dēls ir komponists un elektroniskās mūzikas izpildītājs Žans Mišels Žārs.
Valgundes lidlauks
Valgundes lidlauks ir privāts nesertificēts lidlauks Jelgavas novada Valgundes pagastā. Izvietojies Žibukaktā pie Meža Ratnieku mājām austrumos no autoceļa P99. Lidlaukā ir trīs zāles seguma skrejceļi A burta konfigurācijā: 660 m garš un 35 m plats skrejceļš kursā 07/25, 700 m garš un 45 m plats — kursā 09/27 un 580 m garš un 45 m plats — kursā 18/36. Lidlauks piemērots ultravieglajiem gaisa kuģiem. Lidlauks izbūvēts 2009. gadā ar mērķi attīstīt ultravieglo lidaparātu tūrismu.
Gentoo
Gentoo Linux ir Linux distributīvs. Gentoo Linux programmas tiek kompilētas uz lietotāja datora (nevis tiek uzinstalētas jau sakompilētas programas kā citās OS), tādējādi dodot lietotājam maksimālu kontroli pār programmu instalāciju. Gentoo izstrādātāji savu veikumu dēvē par metadistributīvu tā plašo iespēju dēļ.
Vēsture
2004. gadā tika izveidots Gentoo fonds (Gentoo Foundation), kurš šobrīd nodarbojas ar projekta attīstību. Tā ir bezpeļņas organizācija.
Rejs Burks
Spēlētāja karjera
2000. gada 6. martā Burks tika aizmainīts uz Kolorādo "Avalanche". 2000.—01. gada sezonā Burkam kopā ar "Avalanche" izdevās izcīnīt Stenlija kausu. Pēc kausa izcīnīšanas "Avalanche" pamatvārtsargs Patriks Ruā izteicās, ka 'uz kausa pietrūka viena vārda, taču šodien viss ir atkal normāli'. Burks NHL bija aizvadījis 1612 spēles pirms sava pirmā kausa izcīnīšanas, vairāk nekā jebkurš cits spēlētājs NHL pastāvēšanas vēsturē. Trīs dienas pēc kausa izcīnīšanas Burks paziņoja par karjeras noslēgšanu.
Baltijas stacija (Tallina)
Baltijas stacija (et) ir galvenais pasažieru dzelzceļa satiksmes terminālis Igaunijas galvaspilsētā Tallinā. Baltijas stacija apkalpo kā piepilsētas elektrisko vilcienu maršrutus, tā starppilsētu dīzeļvilcienu un starptautisko ekspresvilcienu maršrutus.
Vēsture
1945. gadā Baltijas stacija tika daļēji atjaunota.
Suleimans I
Biogrāfija
Suleimans dzimis Trabzonā, Melnās jūras austrumu krastā, viņš bija Selima I dēls. Viņa māte bija Sultāne Hafsa. Septiņu gadu vecumā Suleimans sāka zinātnes, vēstures, literatūras, teoloģijas un militārās taktikas studijas Topkapi pils skolās Konstantinopolē. Jaunībā viņš sadraudzējās ar vergu Pargali Ibrahimu, kurš vēlāk kļuva par vienu no viņa uzticamākajiem padomdevējiem (bet vēlāk tika sodīts ar nāvi pēc Suleimana pavēles). Septiņpadsmit gadu vecumā viņš tika iecelts vispirms par Kaffas (Feodosijas), pēc tam Manisas gubernatoru, īsu laiku arī Edirnes.
STS-119
6. diena
20.03.2009 11:43 — 21.03.2009 03:43
8. diena
22.03.2009 11:13 — 23.03.2009 02:43
14. diena
Tā kā 16:12 Kanaveralas zemesragā virs skrejceļa bija zemi mākoņi un stiprs vējš, tad nolaišanos 201. vijumā atlika. Pēc tam laiks uzlabojās, un 17:56 pieņēma lēmumu nolaisties 202. vijumā. 18:08 tika ieslēgti Discovery bremzēšanas dzinēji. Kosmoplāna pakaļējies riteņi skrejceļam pieskārās 19:13:17 UTC, priekšējie riteņi 19:13:40, pilnībā Discovery apstājās 19:14:45.
Kurmanbeks Bakijevs
Politiskā darbība
Pirms kļuva par prezidentu, Bakijevs ieņēma Kirgizstānas premjerministra amatu. Viņš bija Kirgizstānas Tautas kustības līderis. Lielāko daļu tautas atbalsta viņš saņēma no valsts dienvidiem. 2005. gada 25. martā, pēc prezidenta Askara Akajeva gāšanas no amata Tulpju revolūcijas laikā, Kirgizstānas Augstākās padomes Kirgizstānas Likumdošanas asambleja iecēla viņu par prezidenta pienākumu izpildītāju. 2005. gada 10. jūlijā Bakijevs uzvarēja prezidenta vēlēšanās un 14. augustā kļuva par Kirgizstānas prezidentu. 2007. gadā viņš bija viens no politiskās partijas Akžol izveidotājiem, bet nevarēja to vadīt sava prezidenta amata dēļ.
Viktors Janukovičs
Dzīvesgājums
2014. gada 22. februārī Ukrainas parlaments nobalsoja par Viktora Janukoviča atlaišanu no prezidenta amata. Viņš nelegāli šķērsoja Ukrainas robežu un patvērās Krievijā. 28. februārī viņš uzstājās preses konferencē Rostovā pie Donas, paziņojot, ka "turpinās cīņu par Ukrainas nākotni".
Pēc Krievijas 2022. gada iebrukuma Ukrainā laikraksts Ukrayinska Pravda ziņoja, ka Ukrainas izlūkdienesta avoti uzskata, ka Janukovičs atrodas Minskā, Baltkrievijā, un gadījumā, ja Krievijas armijai izdotos ieņemt Kijivu, okupācijas spēki par prezidentu pasludinātu Janukoviču.
Ahmeds I
Raksturs
Sultāns Ahmeds bija pazīstams ar savām iemaņām paukošanā, dzejā, izjādēs ar zirgiem un prasmi brīvi runāt vairākās valodās.
Ahmeds bija dzejnieks, kurš ar pseidonīmu „Bahti” sarakstīja vairākus politiskus un liriskus darbus. Ahmeds darbojās kā patrons zinātniekiem, kaligrāfiem un dievbijīgiem vīriešiem. Tāpēc viņš pasūtīja grāmatu, kuras nosaukums bija „Vēstures kvintesence”, pie kuras strādāja kaligrāfi. Viņš arī mēģināja panākt islāma likumu un tradīciju ievērošanu, atjaunojot vecos noteikumus, kas aizliedza alkoholu, un viņš mēģināja panākt piektdienas lūgšanu apmeklēšanu un pienācīgu pabalstu maksāšanu nabadzīgajiem.
Populārajā kultūrā
2015. gada televīzijas sēriālā Lieliskais Gadsimts:Kosema Ahmedu I attēlo turku aktieris Ekins Kočs.
Koku vāveres
Ieradumi
Koku vāveres diēta ir atkarīga no sezonas un tā, ko dabā var atrast. Tās ēd dažādus augus, riekstus, sēklas, augļus, ziedus, pumpurus, sēnes, saknes, lapas, ogas, bet vāveres ēd arī putnu olas, mazos putnēnus un reizēm nomedī to vecākus, kā arī tās neatsakās no kukaiņiem. Daudzām koku vāverēm mazuļi dzimst divas reizes gadā, bet ir sugas, kurām dzimst tikai vienu reizi gadā. Mazuļi piedzimst nevarīgi, kaili un akli. Ligzdā tie uzturas līdz 8 nedēļu vecumam.
Ibrahims I
Valdīšana
Pēc Muradas nāves Ibrahims palika par vienīgo dzīvo dinastijas princi. Pēc lielvezīra Kemankeša Kara Mustafa Pašas lūguma ieņemt Sultanātu, Ibrahimam radās aizdomas, ka Murads joprojām ir dzīvs un izplānojis viņam lamatas. Tikai pēc tam, kad bija personīgi redzējis brāļa mirušo ķermeni, ar kopējiem Kosemas un lielvezīra pūliņiem Ibrahims pieņēma troni.
Mīms
Atsevišķs mīmu atzars ir interneta mīmi. Tie ietver darbības, tēlus, jēdzienus, populāras frāzes vai citus kultūras elementus, kas no personas uz personu izplatās tiešsaistē. Daži no piemēriem ir "Rage" komiksi vai citi standartizējušies tēli, kurus interneta lietotāji var izmantot jaunu attēlu vai vēstījumu radīšanai, plankings (gulēšana uz vēdera neparastās, bieži vien publiskās vietās), Ice Bucket Challenge, Harlem Shake vai citas netipiskas darbības, kuru būtisks elements ir publiskums (tās notiek vai nu publiskās vietās, vai arī tiek fotografētas un filmētas, un materiāli pēcāk tiek ievietoti sociālajos medijos).
Cilme
Par jēdziena darinātāju tiek uzskatīts evolucionārais biologs Ričards Dokinss. Viņš savā 1976. gadā izdotajā grāmatā "Savtīgais gēns" norādīja uz līdzībām starp kultūras elementu pārnesi un ģenētiskās informācijas pārnesi. R. Dokinss rakstīja, ka abas šīs parādības ir pakļautas evolūcijas procesiem. Līdzīgi kā bioloģiskajos procesos, arī kultūrā daži elementi ir vairāk piemēroti izdzīvošanai un spēj sevi kopēt labāk nekā citi. Veiksmīgi mīmi plaši izplatās un saglabājas ilgu laiku, bet mazāk veiksmīgie izzūd.
Latviešu valodā
R.Dokinss jēdzienu "meme" angļu valodā ir saistījis ar vārdu "gene", lai tādējādi norādītu uz to līdzību. Ja, atveidojot vārdus latviešu valodā, pastāvētu tradīcija saglabāt tiem tādu pašu saikni, kāda ir oriģinālrakstībā, latviskais ekvivalents būtu "mēms", jo pastāv vārds "gēns". Taču, tā kā šādi veidojas heteronīmija (gadījumi, kuros vārdu rakstība ir identiska, bet izruna un nozīme atšķiras) ar latviešu valodā jau esošu vārdu, akadēmiskajā vidē pastāv viedoklis, ka piemērotāka atveide būtu "mēme".
Diskriminants
Lietojums
Viegli redzēt, ka gadījumā, ja D = 0, abas saknes sakrīt:
Rozā pantera 2
Sižets
Kad no pasaules šķietami drošākajām krātuvēm un muzejiem sāk pazust vērtīgi artefakti, drošības sargi nolemj izveidot starptautisku izmeklēšanas komandu, kas apvienotu pasaules labākos izmeklētājus, lai beidzot atšķetinātu mīklainos noziegumus. Izmeklēšanā iesaista arī Francijas lepnumu, inspektoru Žaku Kluzo. Viņš kopīgi ar kolēģiem no Japānas, Lielbritānijas, Itālijas un Indijas sāk dzīt pēdas aizdomās turētajam noziedzniekam Tornado.
Četras svētās pilsētas
Safeda kļuva par ievērojamu ebreju kultūras centru pēc tam, kad tajā ieradās 1492. gadā no Spānijas padzītie ebreji, starp kuriem bija daudzi ievērojami rabīni. Tā kļuva par ievērojamu Kabalas studiju centru. Tajā atrodas ievērojamā kabalista Īzaka Lurijas kapa vieta.
Stenlijs Boldvins
Biogrāfija
Boldvins atbalstīja Nevila Čemberlena noslēgto Minhenes vienošanos. Čemberlens 1940. gadā mira, tāpēc Boldvins lielā mērā bija tas, kurš, sākoties Otrajam pasaules karam, saņēma publikas kritiku par šo vienošanos un Lielbritānijas negatavību kaujām frontē.
Stīvens Džerards
Trenera karjera
2018. gada maijā tika apstiprināts par Skotijas Premjerlīgas kluba Glāzgovas "Rangers" galveno treneri, pienākumus sākot pildīt ar 2018.—2019. gada sezonu. Džerards ar Rangers komandu izcīnīja pirmo komandas līgas titulu 10 gados.
Džesika Enisa-Hilla
Karjera
Pēc tam izcīnījusi uzvaras 2009. gada Pasaules čempionātā Berlīnē (6731 punkts) un 2010. gada Eiropas čempionātā (6823 punkti). Tāpat viņa ar 6955 punktiem izcīnīja uzvaru. Sasniegtais rezultāts bija jauns sportistes personiskais rekords un labots valsts rekords. Uzvarējusi arī 2011. gada un 2015. gada Pasaules čempionātā (2011. gadā par čempioni gan kļuva Krievijas sportiste Tatjana Černova, taču viņa vēlāk tika diskvalificēta par dopinga lietošanu).
Boy
Albuma vāks
Albuma ASV izdevumam tika nomainīts vāka attēls, lai neradītu par grupu nepareizu priekšstatu un bailēs, ka grupu varētu apvainot pedofilijā. Amerikāņu versijas vāka attēla fotogrāfe ir Sendija Portere.
Meinhards fon Gerkāns
Meinhards fon Gerkāns (de; dzimis, miris ) bija Latvijā dzimis vācbaltu arhitekts, kas projektējis vairākas izcilas celtnes Vācijā, Latvijā, Krievijā un Ķīnā. Vadīja arhitektu biroju gmp ar Berlīnes, Āhenes, Frankfurtes, Pekinas, Šanhajas, Hanojas un Dubaijas filiālēm un turpat 300 darbiniekiem.
Dzīvesgājums
Dzimis 1935. gadā Āgenskalna apkaimē Rīgā inženiera Arveda fon Gerkāna (1904–1942) un viņa sievas Dagmāras, dzimušas Valteres, ģimenē. Bērnībā dzīvoja Dārtas ielā 42, bet vasaras pavadīja Rīgas Jūrmalā. Viņa vectēvs Viktors Magnuss fon Gerkāns bija cēlies no Subates. 1939. gada vācbaltiešu izceļošanas laikā Otrā Pasaules kara sākumā Meinhards kopā ar vecākiem pārcēlās uz Vācijas okupēto Poznaņas apgabalu Polijā. 1942. gadā viņa tēvs krita Austrumu frontē, bet māte mira bēgļu gaitās 1945. gadā. Par bāreni kļuvušais Meinhards uzauga Hamburgā, 1949. gadā viņu pieņēma luterāņu mācītāja ģimenē. Mācījās Hamburgas Valdorfskolā un vakarskolā. Studēja fiziku un tiesietas Hamburgas Universitātē, tad arhitektūru Berlīnē, bet 1964. gadā absolvēja arhitektūras studijas Braunšveigas Tehniskajā universitātē.
Mūža nogalē dzīvoja pie Baltijas jūras Vagrijas pussalā Šlēsvigas-Holšteinas federālajā zemē, kur 1960. gados bija iegādājies savrupmāju.
Darbi
Gerkāna projektētajām būvēm raksturīgs kvadrāta modulis, ko var dalīt mazākos kvadrātos. Tādu principu var saskatīt visos viņa objektos — gan savrupmāju apbūvē Jūrmalā — viesu nams pie "Villa Marta" (1997—1998), apartamentu māja Bellevue (1999—2001), "Villa Aleksandra" (2002—2003), "Villa Guna" (2003—2007), SPA "Rezidences" (2003—2005) un bankas "Citadele" biroju namā Rīgā (2008), gan izcilos projektos ārpus Latvijas. Veicis septiņu būvju projektēšanu Latvijā.
Andris Tolmačovs
Andris Tolmačovs (dzimis Rīgā) ir Latvijas politiķis, bijis 8. Saeimas deputāts no PCTVL. No 2009. līdz 2013. gadam — arī Olaines novada domes deputāts.
Psalmi
Zinātnieki uzskata, ka Psalmi ir vairāku gadsimtu laikā dažādu autoru sarakstīti un galīgi apkopoti tikai laika posmā pēc Babilonijas trimdas. Iespējams, ka senākie no tiem uzrakstīti jau Izraēlas karalistes laikā un izmantoti reliģiskajās ceremonijās pirmajā Jeruzalemes templī. Psalms 119. ir visgarākais ar 176 pantiem, visīsākais ir 117. psalms ar diviem pantiem. Pie daudziem psalmiem minēti to autori, kā arī senaizmirstas melodijas, kādās tie būtu jādzied Jeruzalemes templī.
Antero Nītimeki
Pašlaik (2015) Nītimeki ir NHL kluba Filadelfijas "Flyers" skauts.
Konuss
Par divdobumu konusu sauc tādu punktu kopu telpā, kuru koordinātas apmierina vienādojumu.
Išnakantveidīgās
Morfoloģija
Muguras peldspuras ir divas. Starpdzelkšņu uz vēdera nav. Aukslēju kvadrātiskais (palato-quadratum) un mekkeļa (meckel) skrimšļi pārkaulojas katrs ar diviem kauliem. Išnakantveidīgajām zivīm ir izteikti zobi. Zobi pieaug pie žokļiem un sastāv no osteodentīna bez emaljas. Zobu forma parasti koniska, reizēm tie var saaugt spirālē. Žokļiem nav extramandibulare. Peldspuru dzelkšņu ārējo ornamentējumu veido gareniski valnīši ar ieapaļu šķērsgriezumu. Plecu joslu veido lāpstiņas kauls; uz tās nav ādas kaulu.
Inku impērija
Inku impērija bija lielākā impērija Pirmskolumba Amerikā. Kusko bija impērijas administratīvais, politiskais un militārais centrs. Inku civilizācija radās Peru augstienēs 13. gadsimta sākumā. No 1438. līdz 1533. gadam, inkiem izmantojot dažādas metodes, no iekarošanas līdz miermīlīgai asimilācijai, tie iekļāva savā teritorijā lielu daļu Dienvidamerikas rietumu teritorijas un to apdzīvojošās ciltis.
Okeāna straume
Okeāna straume ir pastāvīga vai periodiska ūdens plūsma atklātajā okeānā vai jūrā. Izšķir pastāvīgas, nepastāvīgas un nepareizas straumes, ūdens virsas un zemūdens straumes, siltās un aukstās straumes.
Osmans III
Osmans III (osmaņu turku valodā: عثمان ثالث [osma:ni sa:lis]) (1699. gada 2. janvāris — 1757. gada 30. oktobris) bija Osmaņu impērijas sultāns (1754. gada 13. decembris — 1757. gada 30. oktobris). Osmans III kāpa tronī pēc sava vecākā brāļa Mahmuda I.
Livonijas ordenis
Ordeņa struktūra
Ordeņa brāļi dalījās bruņiniekos, priesteros un pusbrāļos jeb saimes ļaudīs. Slimnieku un kustoņu kopšanai ordenī pieņēma arī pusmāsas. Bruņiniekus varēja atšķirt pēc balta mēteļa ar melnu krusta zīmi, īsi apgrieztiem matiem un apcirptas bārdas. Ordeņa brāļiem vajadzēja noslēgti dzīvot ordeņa pilīs, kuras vadīja komturi. Visas svarīgākas ordeņa lietas izšķīra pils konventi un ordeņa kapituli. Pils konventā vajadzēja piedalīties vismaz 12 brāļiem, tomēr lielā karos kritušo skaita un atšķirtības dēļ pieļāva arī mazāku daudzumu. Ordeņa ierēdņus un pārvaldniekus sauca par melngalvjiem. Tiek lēsts, ka Livonijas ordeņa teritorijas pilīs 13. gadsimtā vienlaikus uzturējās līdz 450 ordeņa brāļu, no viņiem kaujās krita aptuveni 350 brāļu (15-20% no kopskaita). 15. gadsimta vidū brāļu skaits samazinājās līdz 250, bet 16. gadsimta vidū līdz 150 brāļiem.
Izveidošanas un iekarojumu laiks (1237.-1410.)
Atjaunojas sadursmes Austrumos. Mestrs Gerhards fon Jorke iekaro un izlaupa Pleskavu. 1323. gadā mestra vietas izpildītājs Konrāds Ketelhods iebrūk tajā Lotigolas daļā, kas atradās Novgorodas pakļautībā. Atriebjoties, Novgorodas karaspēks 1324. gadā iebrūk Lotigolā. Austrumu robežu nostiprināšanai mestrs Burhards fon Dreilēbens liek uzcelt Alūksnes un Vastselīnas pilis. Šī mestra laikā igauņu zemēs sākas plašā Jurģa nakts sacelšanās, pēc kuras apspiešanas 1346. gadā Dānijas karalis Valdemārs IV Ordenim pārdeva Harijas un Virijas provinces par 19 000 sudraba markām. Mestrs Vennemars fon Brigenejs liek uzcelt Ludzas pili. Kari Pleskavā turpinās arī mestra Konrāda fon Fītinghofa laikā. Šī mestra laikā noslēgtais miers ar Lietuvas valdnieku Vītautu Dižo nozīmē, ka Livonijas ordeņa spēki 1410. gadā nepiedalās Vācu ordenim neveiksmīgajā Tannenbergas kaujā.
Pastāvēšanas beigas un Livonijas sadalīšana
Reformācijas plašā izplatība un Vācu ordeņa sekularizācija Prūsijā 1525. gadā lielā mērā padarīja katoliskā Livonijas ordeņa pastāvēšanu par bezjēdzīgu. Senais konflikts starp Rīgas arhibīskapu un Ordeni traucēja atklātai pāriešanai protestantismā, visas Livonijas Konfederācijas sekularizācijai un vienotas valsts izveidei. Livonijas valstiņu vājums liek tām meklēt spēcīgāko kaimiņvalstu aizsardzību. Daļa augstmaņu skatās uz Polijas-Lietuvas aizsardzību, daļa augstmaņu un bīskapu meklē vēsturiski tuvākās Dānijas un Zviedrijas aizsardzību. Livonijas Konfederācijas galīgo iekšējo sabrukumu iezīmē Koadjutoru karš.
DBpedia
Datu kopa
DBpedia projekta sagatavotajām datu kopām tiek lietots RDF datu formāts.
Sarkandaugava (stacija)
Vēsture
Stacija atklāta 1872. gadā. Pašreizējās stacijas vietā 19. gadsimta beigās līdz ar līnijas Rīga—Mangaļi būvniecību tika iekārtota platforma "Aleksandra Augstumi" (Александровская высота). Ap 1915. gadu tā tika pārdēvēta par Sarkandaugavu. 1920. gadu pirmajā pusē vilcieni te nepieturēja. 1925. gadā tika atvērta atjaunotā stacija. Sarkandaugavas stacija ir savienota ar pievedceļiem ar stikla un finiera rūpnīcām. Pievedceļš uz degvielas noliktavu Mežaparkā (slēgto Vudisona terminālu) daļēji nojaukts 2013. gadā. Stacija bija savienota arī ar Bērnu dzelzceļu Mežaparkā, kurš tika nojaukts 1997. gadā.
Mustafa III
Mustafa III bija enerģisks un ievērojams valdnieks, kurš centās modernizēt valsts bruņotos spēkus un iekšējo valsts pārvaldi, lai impērija neatpaliktu no Eiropas lielvalstīm.
October
Dziesmu saraksts
"Fire" un "Gloria" tika izdoti kā singli. Dziesmā "Is That All?" ir paņemts ģitāras rifs no "Cry", vecākas grupas dziesmas, kuru U2 izmantoja kā dziesmas "The Electric Co." koncerta versijas iesākumu. Bono par šo dziesmu ir teicis: "To es cenšos pateikt - vai tas ir viss (Is That All)? Es varu nodziedāt dziesmu, kas padarītu jūs laimīgus, es varu nodziedāt dziesmu, kas padarītu jūs dusmīgus - bet vai tas ir viss? Es uzskatu, ka mūzika var būt kas vairāk, tas var būt kas vairāk, nekā tās daļu sasummēšana."
( )
Vēsture
Albuma nosaukums sastāv no iekavu pāra; tam nav cita oficiāla nosaukuma, lai arī Sigur Rós dalībnieki to parasti sauc īslandiski par "Svigaplatan" ("Iekavu albums"). Filmas "Heima" titros tas tiek nosaukts par "The Untitled Album" (Nenosauktais albums).
SRMSAT
SRMSAT ir Indijas nanopavadonis, kuru izgatavojuši studenti no SRM universitātes. Tas paredzēts Zemes novērošanai un tehnoloģiju izmēģināšanai. Palaists orbītā 2011. gadā.
SRMSAT primārais uzdevums ir izmēģināt nanopavadoņa platformu nākotnes misijām. Sekundārais uzdevums ir pētīt Zemes atmosfērā siltumnīcas gāzes ar Argus spektrometru.
Better Living Through Chemistry
Better Living Through Chemistry (lv) ir Fatboy Slim pirmais studijas albums. Albuma nosaukums tika aizgūts no 1950. gadu reklāmas saukļa, kas propagandēja to, ka pārāk aktīvus bērnus vajag nomierināt ar lielām diapazēma devām.
Kaplavas pagasts
Apdzīvotās vietas
Lielākās apdzīvotās vietas ir Kaplava (pagasta centrs), Varnaviči, Upmale, Rožupole, Vecborne, Veckaplava, Dvorišči.
C3H4O2
Summārajai formulai C3H4O2 atbilst vairāki savienojumi:
Lillekila (stacija)
Apkārtne
Uz dienvidiem no Lillekilas pieturas punkta atrodas A. Le Coq Arena (futbola arēna), kā arī iepirkšanās centrs.
Latvijas futbola izlase 2011. gadā
Spēles
🇱🇻 latvia: 12. Andris Vaņins — 3. Oskars Kļava, 6. Deniss Ivanovs, 13. Kaspars Gorkšs (K), 4. Ritus Krjauklis — 10. Aleksejs Višņakovs, 5. Aleksandrs Fertovs, 8. Aleksandrs Cauņa, 7. Artis Lazdiņš (15. Oļegs Laizāns 88'), 11. Ivans Lukjanovs — 9. Māris Verpakovskis (17. Edgars Gauračs 77').
ASV Grand Prix
Pirmsākumi un Vanderbilta kauss
19. gadsimta beigās un 20. gadsimta sākumā Eiropā pakāpeniski arvien vairāk parādījās dažāda veida autosacīkstes, kas neizbēgami piesaistīja ne tikai sacīkšu braucējus, bet arī skatītājus. Šī iemesla dēļ 1904. gadā Amerikas Savienotajās Valstīs uzņēmējs Viljams Vanderbilts (William Kissam Vanderbilt) nāca klajā ar speciāli izveidotām autosacīkstēm Longailendas teritorijā Ņujorkā, kur uzvarētājam balvā tika piešķirts jaunizveidotais Vanderbilta kauss (Vanderbilt Cup). Ar laiku Vanderbilta sponsorētās sacīkstes sāka piesaistīt braucējus ne tikai no ASV, bet arī no Eiropas valstīm, līdz ar to toreizējais "Amerikas Automobiļu klubs" (Automobile Club of America), kas bija sāncensis Vanderbilta kausa izveidotajām sacīkstēm, izlēma izveidot arī savas speciālas autosacīkstes, kuras nosauca par "Amerikas Lielās balvas" izcīņu (American Grand Prize).
Mārcis Štrobinders
Biogrāfija
Startējis 2005. gada Latvijas pašvaldību vēlēšanās Talsu rajonā no Tautas partijas saraksta, taču netika ievēlēts.
Sintēzes gāze
Sintēzes gāze ir gāzu maisījums, kas satur mainīgu daudzumu oglekļa monoksīda un ūdeņraža. To sauc arī par ūdens gāzi vai ģeneratorgāzi. To iegūst, karsējot oglekli saturošu kurināmo, pievadot nepietiekamu daudzumu skābekļa, lai varētu notikt degšana un pievadot ūdens tvaiku (lai veidotos ūdeņradis). Skābekli pievada vai nu gaisa veidā, vai arī kā tīru skābekli. Tīrs skābeklis ir dārgāks, taču iegūtā sintēzes gāze nesatur slāpekli un tās tālāka apstrāde ir lētāka, tāpēc mūsdienās arvien vairāk lieto tīru skābekli. Reakcija ar ūdeni ir endotermiska, tāpēc maksimālais pievadāmā ūdens daudzums ir ierobežots. Izejvielas parasti ir akmeņogles, taču var būt arī dabasgāze vai grūti pielietojamas naftas frakcijas.
Studentu maijs (1968)
Maija notikumi
11. maijā opozīcijas partijas pieprasīja Nacionālās sapulces ārkārtas vēlēšanas, bet premjerministrs Žoržs Pompidū uzstājās televīzijā un radio ar solījumu pārskatīt notiesāto studentu lietas un atvērt Sorbonnu. 13. maijā notika apmēram 800 000 liela demonstrācija Parīzē. Studenti ieņēma Sorbonnu un nodibināja "Ģenerālo assambleju", kas pasludināja Sorbonnu par "autonomu tautas universitāti", kas augu diennakti atvērta jebkuram interesentam. Studenti ieņēma arī Strasbūras universitāti. Arodbiedrības nāca klajā ar atbalstu studentiem - sākās ģenerālstreiks, kurā kopumā piedalījās aptuveni 10 000 000 strādnieku. Valsts lielākajās pilsētās sākās studentu kustības atbalsta demonstrācijas: Marseļā (~50 000), Tulūzā (~40 000), Bordo (~50 000), Lionā (~60 000). 14. maijā Nantē "Sud Aviation" rūpnīcas strādnieki ieņēma rūpnīcu. Visā Francijā sākās uzņēmumu sagrābšanas vilnis. 15. maijā studenti ieņēma teātri "Odeon", kur izveidojās diskusiju forums, veidojot projektus, kādas reformas nepieciešamas valstī. Noliedzot visu līdzšinējo, studenti pilsētās izlīmēja plakātus ar dažādiem saukļiem, piemēram: "Aizliegts aizliegt!", "Esiet reālisti, pieprasiet neiespējamo!", "Sekss, tas ir lieliski!", "Visu un tūlīt!", "Aizmirsti, ko tev mācīja — sāc sapņot!", "Anarhija — tas esmu es!", "Reformisms ir mazohisms!", "Nevar iemīlēt ražošanas pieaugumu!", "Nē — eskāmeniem!", "Struktūras cilvēkiem, nevis cilvēki struktūrām!", "Universitātes — studentiem, fabrikas — strādniekiem!", utml.
Ontārio
Ontārio (angļu, fr) ir viena no Kanādas provincēm, kura atrodas valsts dienvidaustrumos. Ontārio ir lielākā Kanādas province pēc iedzīvotāju skaita, kā arī otra lielākā uzreiz aiz Kvebekas pēc platības (Nunavuta un Ziemeļrietumu Teritorijas ir lielākas, bet tās nav provinces). Ontārio administratīvais centrs ir Toronto. Ontārio provincē atrodas Kanādas galvaspilsēta Otava.
AIDS
Iegūtā imūndeficīta sindroms jeb AIDS (en) ir inficēšanās ar cilvēka imūndeficīta vīrusu (HIV) pēdējā, dzīvību apdraudošā pakāpe. Šis nosaukums atsaucas uz faktu, ka HIV nopietni bojā pacienta imūnsistēmu. Pirmoreiz saslimstība ar AIDS konstatēta 1981. gadā ASV, bet pētnieki saslimšanas gadījumus atklājuši jau 1959. gadā.
Izplatība pasaulē
Gandrīz katra valsts Pasaules Veselības organizācijai ziņojusi par AIDS gadījumiem. Visvairāk HIV inficēto dzīvo Āfrikā uz dienvidiem no Sahāras. Līdz 1994. gadam tur bija jau vairāk kā 2 miljoni AIDS gadījumu un apmēram 9 miljoni cilvēku bija inficējušies ar HIV. Āfrikā, Indijā un Dienvidaustrumāzijā HIV pārnēsašana parasti notiek starp heteroseksuāliem vīriešiem un sievietēm. Vairākās straujas attīstības valstīs HIV infekcija ir kļuvusi par epidēmiju. Daudzās no šīm valstīm veselības aizsardzības iestādēm trūkst līdzekļu, lai pienācīgi ārstētu pacientus un cīnītos pret epidēmiju ar izglītības palīdzību.
AIDS vēsture. HIV rašanās un izplatība
Zinātnieki uzskata, ka HIV infekcija kļuva izplatīta pēc tam, kad Āfrikā 1960. un 1970. gados notika nozīmīgas izmaiņas sabiedrībā. Daudzi cilvēki pārcēlās no laukiem uz pilsētu, kas beidzās ar pārapdzīvotību, bezdarbu un prostitūciju. Šādi apstākļi pavairoja seksuāli transmisīvo slimību, ieskaitot AIDS, gadījumus.
Šahs
Šahs ir galda spēle un sporta veids, ko spēlē divi cilvēki. To spēlē uz kvadrātveida galdiņa, kas sastāv no 8 rindām un 8 kolonām, kuras kopā veido 64 kvadrātveida lauciņus divās krāsās (tumšā un gaišā). Katrs spēlētājs sāk spēli ar 16 figūrām, kas katra var tikt pārvietota un nokaut pretinieka figūras dažādos veidos. Sākot spēli, spēlētāja rīcībā ir astoņi bandinieki, divi zirdziņi, divi laidņi, divi torņi, viens karalis un viena dāma. Viens spēlētājs spēlē ar gaišām figūrām ("baltās figūras"), otrs — ar tumšām ("melnās figūras"). Spēli sāk tas spēlētājs, kurš spēlē ar baltajiem. Spēles uzdevums ir pieteikt otram spēlētājam matu. Mats ir tāds stāvoklis šahā, kad karalis ir zem sitiena un no šī uzbrukuma vairs nevar izvairīties.
Uzbrukums un aizsardzība
Nav grūti pārliecināties, ka trešais aizsardzības paņēmiens nav lietojams, ja uzbrūk zirdziņš vai bandinieks. Ja iespējami vairāki aizsardzības paņēmieni, jāizvēlas lietderīgākais. Citiem vārdiem sakot, šahists, salīdzinādams visas iespējamības, izvēlas no tām vienu, kura viņam konkrētajā gadījumā šķiet visizdevīgākā. Protams, atkarībā no zināšanām un pieredzes šī izvēle var būt dažāda: jo pieredzējušāks šahists, jo drošāka varbūtība, ka partijas norises laikā viņš izvēlēsies labākos (spēcīgākos) turpinājumus. Ja grib kļūt par spēcīgu šahistu, jāizvirza sev mērķis - pēc iespējas ātrāk iemācīties saskatīt katrā stāvoklī visas figūru ņemšanas iespējas un visus šķēršļus, ko ar savām figūrām var radīt pretiniekam.
10. aprīlis
10. aprīlis ir gada 100. diena pēc Gregora kalendāra (101. diena garajā gadā). Līdz gada beigām ir atlikušas 265 dienas.
Papīrs
Papīra vēsture
Papīrs tika izgudrots Ķīnā mūsu ēras 105. gadā. Ap 400. gadu to sāka izgatavot arī Indijā un drīz pēc tam tas tika izgatavots arī arābu pasaulē. Papīrs tika gatavots no masas, kuras sastāvā bija zīdkoka lūku šķiedras, vecas lupatas, kaņepes un ūdens. No šiem komponentiem tika pagatavota šķidra putra, ko uzzieda uz bambusa pinuma sieta un presēja. Kad masa kļuva cieta un izturīga, bambusa sietu izvilka, zem preses palika gatava papīra lapa. Šo metodi izgudroja Cai Luns, galma ierēdnis Senajā Ķīnā. Papīra izgatavošana tika turēta noslēpumā vairāk nekā 1000 gadu. Eiropā papīra pagatavošanas māksla izplatījās tikai 13. gadsimta sākumā; līdz tam laikam tika izmantots pergaments.
Abdulhamids I
Ģimene
Sievas: galvenā sieva Aiša Sinepervere, Hatidže Ruhšaha, Huma Šaha, Aiša, Binaza, Dilpezire, Mehtabe, Misli Najaba, Mutebere, Nevrese un Mihribana.
Meitas: Esma, Emine, Rabia, Saliha, Alimsaha, Durusehvara, Fatma, Meliksaha, Hibetullaha un Zekije.
Saskares caurums
Saskares caurums ir mazs caurums, pa kuru lielgabalos vai pa stobra tievgali lādējamos ieročos tiek aizdedzināts dzinējmateriāla lādiņš. Tas ir novietots virs stobra un pa to ieber pulveri, kuru aizdedzinot, liesma nonāk pie galvenā lādiņa un tiek izdarīts šāviens.
Raksturojums
Vieglajos ieročos ar uzliesmojumu no pulvera lādiņa, kas tiek turēts uzliesmojuma pannā, ir pietiekami, lai aizdedzinātu iekšējo lādiņu. Artilērijā pielādētais pulveris, detonators, petarde vai berzes detonatorkapsele tiek ievietota saskares caurumā, lai nodrošinātu lādiņa uzliesmojumu. Pirms izšaušanas artilērists iztīra stobru tieši caur saskares caurumu ar dzeloņainu stiepli, tāpēc svarīgs saskares cauruma rādītājs ir tā diametrs. Pēc izšaušanas no šī cauruma tiek izmestas arī cietas daļiņas. Saskares caurumam jābūt vienādā līmenī ar uzliesmojuma pannas augšu. Ja draudētu briesmas, ka lielgabalu var sagrābt ienaidnieks, tā komanda ieroci sabojātu, lai tas netiktu izmantots pret viņiem. Tas ietvertu atskabargaina tērauda ķīļa iedzīšanu saskares caurumā, šāds ķīlis varētu tikt izņemts tikai ar lielām grūtībām. Svarīgi piederumi pie saskares cauruma ir saskares cauruma ieliktnis un saskares cauruma bakstāmais (parasti veidots no nerūsošā tērauda). Bieži vien virs tā ir arī speciāls vāks.
Elektrovilcienu maršruts Tallina—Pēskila—Tallina
Ārējās saites
Elektriraudtee mājas lapa
Papīra lapas formāts
A sērija
A1 izmērs tiek iegūts, pārgriežot A0 formāta lapu uz pusēm paralēli īsākajai malai, tādā veidā malu garuma attiecība saglabājas. Pārgriežot uz pusēm A1 lapu, iegūst A2 formāta lapu utt.
Vitālijs Maksimenko
Klubos
2012. gadā tika atzīts par Skonto FC labāko gada spēlētāju un 2012. gada labāko Virslīgas aizsargu.
Izlasē
Vairākas reizes Maksimenko ir izsaukts uz Latvijas izlases treniņiem, bet pirmo spēli 2013. gada 6. februārī aizvadīja pret Japānas izlasi. Pirmos vārtus izlasē viņš guva pārbaudes spēlē pret Ukrainas izlasi.
War
Stils
"Sunday Bloody Sunday" iesāk albumu ar militāru Lerija Mullena bungu dārdoņu, asu The Edge ģitārsolo un dzēlīgām tekstu divrindēm, kā piemēram: "And today the millions cry / We eat and drink while tomorrow they die" ("Un šodien miljoni raud / Mēs ēdam un dzeram, kamēr rīt viņi mirs"). Albums ir daudz savādāks nekā vairāk ambientie "Boy" un "October". Bono 1983. gadā ir teicis: "Vairākas dziesmas iepriekšējā mūsu albumā bija diezgan abstraktas, taču "War" ir pavisam savādāks, daudz konkrētāks. Taču jūs joprojām varat šo nosaukumu uztvert daudzos dažādos līmeņos. Mēs neesam ieinteresēti tikai kara fiziskajos aspektos. Tā emocionālā ietekme ir tikpat svarīga, 'tranšejas rok caur mūsu sirdīm'. Cilvēki ir kļuvuši nejūtīgi pret vardarbību. Skatoties televīziju, ir grūti ieraudzīt atšķirību starp īstenību un fikciju. Vienā brīdī tu redzi kādu sašautu seriālā, bet nākamajā brīdī tu redzi kādu sašautu krītam ārā pa logu ziņās. Viena lieta ir izdomājums, un viena lieta ir īstā dzīve, taču mēs tā pierodam pie fikcijas, ka kļūstam nejūtīgi pret īstenību. "War" varētu būt kā stāsts par izpostītām mājām, par ģimeni karā. Tā vietā, lai uz vāka attēla liktu tankus un ieročus, mēs uzlikām bērna seju. "War" var būt arī kā garīga, emocionāla saikne starp mīlētājiem. Tam nav nemaz obligāti jābūt fiziskā līmenī."
Citas dziesmas skar tādas tēmas, kā kodolieroču izgatavošana ("Seconds") un prostitūcija ("Red Light"). The Edge pirmoreiz debitē kā vadošais vokālists dziesmā "Seconds".
Albuma vāks
Zēns uz albuma vāka ir Pīters Rovens (Bono drauga Guggi brālis). Viņš arī parādās uz albumu "Boy", "Three", "The Best of 1980—1990" un "Early Demos" vākiem.
Dziesmu saraksts
"New Year's Day" un "Two Hearts Beat as One" tika izdoti kā starptautiski singli. "Sunday Bloody Sunday" un "40" arī tika izdoti kā singli, bet vienīgi Vācijā.
Selims III
Pateicoties Selima enerģijai un vairākiem talantiem, viņš tautā tika cienīts un liela sabiedrības daļa pēc viņa nokļūšanas tronī cerēja uz pozitīvām pārmaiņām. Selims bieži tikās ar cittautiešiem un viņš bija pārliecināts, ka valstij nepieciešamas pārmaiņas. Tomēr pārmaiņas bija jāatliek, jo Austroungārija un Krievijas impērija ar saviem biežajiem uzbrukumiem viņu visu laiku nodarbināja aizsardzības jomā. Kad konflikti Eiropā bija pierimuši, viņam nācas pievērsties jaunam konfliktam, kad Ēģiptē un Sīrijā iebruka Napoleons I. Līdz ar to arī tika pārtrauktas turku senās draudzīgās attiecības ar Franciju.
Somijas pilsētu uzskaitījums
Šajā uzskaitījumā apkopotas visas Somijas pilsētas. 2013. gadā Somijā bija 110 pilsētas. 1977. gadā tika atceltas juridiskā atšķirība starp pilsētām un pašvaldībām. Mūsdienās tikai pašvaldības tiek atzītas par pilsētām un parasti tā tiek arī sauktas (kaupunki — somu valodā, stad — zviedru valodā). Pašvaldības pašas var izlemt, vai tās izmanto pašvaldības vai lielpilsētas / pilsētas nosaukumu. Lielākā daļa lieto vairāk pēdējo, lai gan bieži vien apdzīvotā vieta pat īsti neatbilst pilsētas definīcijai.
HK Liepāja
HK Liepāja ir profesionāls hokeja klubs, kas bāzēts Liepājā, Latvijā, un līdz 2022. gadam spēlēja Latvijas Virslīgas hokeja čempionātā. 2015.—16. gada sezonā tas izcīnīja Latvijas čempionu titulu.
Vēsture
Debijas sezonu komanda noslēdza regulārā čempionāta otrajā vietā, savukārt izslēgšanas spēlēs pusfinālā piekāpās HK Kurbads vienībai. Cīņā par bronzas medaļām HK Liepāja pārspēja HK Zemgale/LLU vienību. Nākamajā sezonā komanda uzvarēja turnīra regulārajā čempionātā. HK Liepāja sasniedza finālsēriju, kur, mērojoties spēkiem ar HK Kurbads, septītās spēles pagarinājumā izšķirošos vārtus guva Bruno Zabis, un komanda izcīnīja Latvijas čempiones titulu.
Kabūra
Tā ir neliels kūrorts Sēnas līča krastā.
Daudzdimensiju analīze
Pakļautības metodes (dependence methods)
2. Diskriminantu analīze (discriminant analysis)
Šī ir diskriminācijas problēma starp 2 un vairāk grupām. Pieņemot, ka mums ir novēroto mērījumu vektors p, kas ir apzīmēts kā X=(X1,...,Xp)’, un kas, kā ir zināms, pieder vienai no divām grupām (jeb ir nācis no vienas no divām populācijām) G1 un G2. Un mēs vēlamies noskaidrot optimālo lineāro kombināciju X1,...,Xp tā, lai X būtu novietots vienā no 2 grupām attaisnojamā veidā.
5. Kanoniskā korelācijas analīze (canonical correliation analysis)'''
Savstarpējās atkarības metodes (interdependence analysis)
6. Galveno komponentu analīze (principal component analysis)
7. Kopējā faktoru analīze (common factor analysis)
8. Klastera analīze (cluster analysis)
Rostova
Vēsture
Rostova atrodas meriešu apdzīvotajā zemē, kur tās vietā pie Saras upes atradās meriešu zemes centrs — Saras pilskalns (ru). Vikingu laikos 9. gadsimta sākumā Saras pilskalns kļuva par vienu no galvenajiem varjagu rūsu atbalsta punktiem uz Volgas ūdensceļa, kas veda no Ziemeļeiropas uz Kaspijas jūras baseina zemēm. 862. gada notikumu sakarā Nestora hronikas sākumā minēts: "Un visu varu saņēma Ruriks, un sāka izdalīt saviem vīriem pilsētas - tam Polocku, šim Rostovu, citam Beloozeru. Tajās pilsētās varjagi ir ienācēji, bet pamatiedzīvotāji Novgorodā ir slāvi, Polockā kriviči, Rostovā merieši, Beloozerā vesi, Muromā muromieši, un par tiem visiem valdīja Ruriks." 907. gadā Rostovas karadraudze esot piedalījusies kņaza Oļega karagājienā uz Konstantinopoli.
Kriss Pols
NBA
pēc ilgstošām pārrunām K. Pols tika aizmainīts uz Losandželosas "Clippers" pret Ēriku Gordonu, Krisu Kāmanu, El Faruku Aminu un pirmās kārtas drafta izvēles iespēju nākotnē.
2023. gada vasarā K. Pols tika aizmainīts uz Goldensteitas "Warriors" — sākotnēji "Suns" viņu kopā ar Lendriju Šametu un 10 dažādas vērtības nākotnes drafta iespējām aizmainīja uz Vašingtonas "Wizards" maiņā pret Bredliju Bīlu, taču drīz K. Pols tika aizmainīts tālāk uz "Warriors" pret Džordanu Pūlu, Patriku Boldvinu un Raienu Rolinsu.
Pentaprizma
Pentaprizma ir prizma ar piecām sānu skaldnēm gaismas staru novirzīšanai par 90°. Gaismas stari prizmā atstarojas divkārt, panākot gaismas novirzīšanu taisnā leņķī un to neapvēršot, kā to darītu normāla taisnleņķa prizma vai spogulis.
Tundra
Ziemeļu puslodē tundras raksturīgākie dzīvnieki ir baltā pūce, baltirbe, vilks, baltais zaķis, ziemeļbriedis, garastes susliks.
Abdulmedžids I
Nokļūstot tronī, Osmaņu impērijas stāvoklis bija ārkārtēji kritiskā stāvoklī. Uzreiz, kad mira viņa tēvs, valsts galvaspilsētu Konstantinopoli sasniedza ziņa par armijas zaudējumu cīņā pret Ēģiptes kedive Mehmeta Ali separātistu spēkiem. Osmaņu kara flote bija ceļā uz Aleksandriju, kur tā nonāca separātistu rokās un jaunā sultāna padomnieki jau bija pārdevušies Krievijai. Kad konflikta risināšanā iejaucās Eiropas lielvaras, Mehmetam Ali piespieda parakstīt vienošanos, kura nodrošināja Osmaņu impērijas tālāku apdraudēšanu un izdevās atjaunot pārvaldi pār Sīriju, Libānu un Palestīnu.
1956. gada Ungārijas revolūcija
Sekas
Publiskas diskusijas par šo revolūciju Ungārijā bija aizliegtas vairāk nekā 30 gadus, bet pēc politiskā atkušņa iestāšanās astoņdesmitajos gados, tā ir bijusi intensīvas izpētes un debašu objekts. Kopš Trešās Ungārijas Republikas pasludināšanas, kas notika 1989. gadā, 23. oktobris ir valsts brīvdiena.
Mērkaķi
Atšķirības no augstākajiem šaurdeguna pērtiķiem
Lielākajai daļai mērkaķu sugu ir astes, kuru nav augstākajiem šaurdeguna pērtiķiem, bet, salīdzinot ar Jaunās pasaules pērtiķiem, mērkaķiem nekad nav tvērējastes. Vidēji augstāko šaurdeguna pērtiķu sugas augumā ir lielākas nekā mērkaķi. Augstāko šaurdeguna pērtiķu inteliģence, neņemot vērā cilvēkus, ir augstāka nekā zemākajiem šaurdeguna pērtiķiem, kuriem ir primitīvāka smadzeņu uzbūve.
Aleksandrs I (Grieķija)
Aleksandrs I (gr, dzimis 1893. gada 1. augustā Atēnās, miris 1920. gada 25. oktobrī Atēnās) bija Grieķijas karalis (1917-1920).
Priekšžauņi
Morfoloģija
Primitīvākajiem apakšklases pārstāvjiem ktenīdijas kā arī sirds priekškambari ir pāra, bet citiem priekšžauņiem labā ktenīdija un labais sirds priekškambaris reducējas. Dažām formām reducējas pat kreisā ktenīdija, bet par elpošanas orgānu kalpo sekundārās žaunas. Dažiem primitīvākiem grupas pārstāvjiem ir labi attīstīta labā niere, bet citām formām tā reducējas vai arī pārtop par dzimumorgānu izvadkanāla daļu. Priekšžauņi parasti ir šķirtdzimuma dzīvnieki, taču šeit ir sastopamas arī hermafodītas formas. Kā raksturīgu apakšklases pazīmi var minēt krusteniskos nervu stobrus, kas plevras gangliju pāri krusteniski savieno ar viscerālo gangliju pāri. No maņu orgāniem var minēt samērā primitīvas uzbūves acis, līdzsvara orgānus — stratocistus, galvas taustekļu pāri (reizēm arī citus taustekļu piedēkļus), kā arī īpašu moluskiem raksturīgu maņu orgānu — osfrādiju (osphradium), kas atrodas mantijas dobumā un, domājams, kalpo par ožas orgānu. Kāja parasti labi attīstīta un primitīvākām formām ir masīva nedalīta orgāna veidā ar platu pamatni. Pamatā kāja kalpo rāpošanai vai atbalstam uz substrāta; dažām formām arī lai ieraktos gruntī. Dažām sugām kāja pielāgota piestiprināties pie pamatnes, un vēl dažām planktonveida formām tā tiek lietota peldēšanai. Priekšžauņiem ir samērā labi attīstīta radula (hitinizēta rīvīte barības sasmalcināšanai).
Sistemātika
Priekšžauņu apakšklases sistemātika nav pilnībā izstrādāta, tāpēc ir dažādi apakšklases dalījumi. No sirds priekškambaru skaita to dalīja divās kārtās: divpriekškambaraiņos (Diotocardia) un vienpriekškambaraiņos (Monotocardia). Atkarībā no attīstības pakāpes bija dalījums 3 kārtās. Vēlāk tas tika pārstrādāts un izveidotas 6 kārtas. Savrup atrodas Enteroxenidae dzimta, kas nav iekļauta nevienā kārtā.
Q
Q ir latīņu alfabēta septiņpadsmitais burts.
Abdulazizs
1871. gadā abi ministri — Ali pašā un Fuats pašā — bija miruši un Franciju, kas bija viņam paraugs rietumu kultūrai, bija iekarojusi Vācija. Draudzības meklējumos viņš vērsās pie Krievijas, jo Balkānos nerimās nemieri. Kad, 1876. gadā, sacelšanās vilnis no Bosnijas un Hercegovinas bija pārsviedies uz Bulgāriju, sāka nostiprināties uzskats, ka Krievija kūda un mudina nemierniekus gāzt pastāvošo valsts iekārtu. 1873. gada neraža, pieaugošie valsts parādi, milzīgie tēriņi kara flotei un arvien jaunu piļu celšana izraisīja neapmierinātību iedzīvotāju vidū. Šādu apstākļu iespaidoti, ministri nolēma gāzt Abdulazizu no troņa un pēc gāšanas viņš mira. Tiek uzskatīts, ka nāves cēlonis bija pašnāvība.
Astoņstūris
Astoņstūris - daudzstūris ar astoņām malām. Astoņstūra leņķu summa ir 1080°. Tam ir 20 diagonāles. Katrs regulāra astoņstūra leņķis ir 135° liels.
Attālinātais darbs
Vēsture
Vēlāk, ar personālo datoru, mobilo telefonu un interneta izplatību, attālinātais darbs tika veikts arī darbinieku mājās, kafejnīcās un citās vietās, kur ir iespējama darba veikšana un komunikācija tiešsaistē.
Potenciālie ieguvumi un riski
Pie potenciālajiem riskiem ir pieskaitāma darbinieku lojalitātes mazināšanās un deindividuācija. Tas it īpaši ir raksturīgi informācijas tehnoloģiju jomā strādājošiem, kuri vairāk asociē sevi ar profesiju, nevis ar organizāciju, kurā strādā. Bez tam, pastāv kvalitatīva atšķirība starp cilvēku savstarpējo komunikāciju klātienē un virtuālajā vidē. Piemēram, e-pasts nav pārāk piemērots sarunai, kurā ir jāpārliecina sarunu biedrs ar diametrāli pretējiem uzskatiem, savukārt, telefons kā komunikācijas līdzeklis var būt neefektīvs sarunā, kurā ir svarīgi uztvert sarunas biedra sūtītos neverbālos signālus - mīmiku, žestus u.c. Šo risku mazināšanai organizācijas parasti izmantoto daļēja laika attālināto darbu, nepieļaujot pilna laika attālināto darbu ārpus biroja. Daļēja laika attālinātā darba modelis paredz noteiktu dienu skaitu nedēļā, vai stundu skaitu dienā, kuras darbiniekiem jānostrādā, atrodoties birojā.